stanford-oval/wikipedia huggingface dataset:
Banjo
Banjon rakenne

Banjossa on pyöreä rummun tapaan rakennettu kaikukoppa, pitkä kaula ja siihen kiinnitetty otelauta. Varhaisimmissa banjoissa rumpukehän sijalla saattoi olla esimerkiksi kuivattu kurpitsa, jonka ylle oli viritetty nahkakalvo. Kalvo kiinnitettiin kehään nauloilla tai nastoilla tai nahkanauhalla. Kielet tehtiin joko suonista tai silkistä punomalla. 1800-luvun lopulla Yhdysvalloissa aloitettiin banjojen teollinen valmistaminen, jolloin sen rakennetta vahvistettiin muun muassa metalliosilla. Nahkakalvo kiristettiin puiseen kehään metallisilla kiristimillä, joita saattoi olla jopa yli 30 rinta rinnan. Puisen kehän yläpuolelle nahkakalvon alle kehitettiin erilaisia ääntä kirkastavia metallisia tone ringejä ja ennen vuosisadan loppua käyttöön tulivat metallikielet ja metalliset nauhat otelaudan pinnalla.
Banjon historia

1800-luvun lopulla banjo saavutti suosiota erityisesti Yhdysvaltojen itärannikolla ylempien kansanluokkien keskuudessa. Tällöin ns. klassisen banjon aikakaudella tai parlor-kaudella banjoa soitettiin klassisen kitaran tapaan näppäillen. Ohjelmistona olivat klassisten pikkukappaleiden ohella muun muassa marssit, valssit ja ajan tanssikappaleet.
Ensimmäisen maailmansodan jälkeen banjoa alettiin käyttää jazz-yhtyeiden rytmisoittimena. Käyttöön tuli ns. plectrum-banjo, joka oli viisikielinen banjo ilman viidettä lyhyttä kieltä sekä myöhemmin lyhyempi nelikielinen tenoribanjo. Viisikielisen banjo kehityksessä merkittäviä olivat 1920-luvulla Gibsonin tehtaalla tehdyt parannukset ja ns. Mastertone banjon synty. Tästä soittimesta kehittyi 1940-luvulla ns. bluegrass-musiikin keskeinen soitin. Bill Monroen Blue Grass Boys -yhtyeen muusikoista erityisesti Earl Scruggs edesauttoi banjon uuteen suosioon.
Banjon soittotyylit

Bluegrass-banjoa soitetaan yleensä kolmella sormella näppäilemällä, ja sormiin on kiinnitetty metalliset plektrat. Tätä tyyliä kutsutaan myös kehittäjänsä Earl Scruggsin mukaan Scruggs-tyyliksi. Näppäilysormet noudattavat yleensä tiettyjä järjestyksiä, joista yksi yleisimmistä on ns. Forward Roll. Siinä kieliä soitetaan seuraavassa sormijärjestyksessä: TIMTIMTM (T = peukalo, I = etusormi, M = keskisormi.
Viisikielistä banjoa voi soittaa myös ns. Clawhammer-tyylillä, joka oli yleinen vanhassa amerikkalaisessa musiikissa. Tyyli muistuttaa paljon ensimmäisten Amerikkaan saapuneiden banjonsoittajien eli afrikkalaisten orjien soittotapoja. Siinä kieltä soitetaan etu- tai keskisormen kynnellä alaspäin näppäillen, ja peukalo soittaa lähinnä viidettä kieltä.
Clawhammer-tyylistä on olemassa monta varianttia; Pete Seegerin 50-luvun lopulla tunnetuksi tekemässä tyylissä etusormi näppää ylöspäin (up-picking), ns, double thumbing -tyylissä taas peukalo soittaa viidennen kielen ohella myös sisempiä kieliä melodisempia kulkuja tavoitellen. 60-luvun folkbuumin banjonsoittajat käyttivät paljon ns. bumditty näppäilyä, missä vuorottelevat etusormen alaspäin näppäilty melodiaääni, kielten harjaus koko käden kynsillä alaspäin ja peukalon näppäys viidennellä kielellä.
Banjo nykyisin

Nykyajan tunnetuin banjisti lienee bluegrass-soittotyyliä edelleen kehittänyt Béla Fleck. Hän on voittanut useita Grammy-palkintoja, ja soittanut banjolla lähes jokaista musiikkityyliä. Hän on myös säveltänyt klassisen musiikin banjokonserton. Bela Fleckin opettaja Tony Trischka sai vastikään myös useita palkintoja eri projekteistaan. Hän teki banjoduettolevyn, jolla Fleckin ohella hänen kanssaan vuorottelevat muun muassa Earl Scruggs ja näyttelijänä paremmin tunnettu Steve Martin. Tricshka on myös levyttänyt ja kiertänyt esittämässä banjon historiaa valottavaa teemakonserttia, johon liittyvät myös vanhat soittimet ja muun muassa minstrel-tyylinen banjonsoitto.
Banjo Suomessa

Suomalaisista 5-kielisen banjon soittajista tunnetuimpia ovat folk-aikakaudella esiin nousseet edesmenneet Pertsa Reponen (Hootenanny Trio, Finntrio), Hannu Karlsson (Alan Miehet, Pihasoittajat) ja Petri Hohenthal (Cumulus, Alan Miehet) sekä edelleen vaikuttava Vesa Nuotio (Finntrio, Alan Miehet). 70-luvun banjisteista tunnetuimpia ovat Kari Reiman (Mayflower, Bottom String Band, Korkkijalka) ja Seppo Sillanpää (Vanha Isäntä, Bottom String Band).
Tunnetuimpia tämän hetken suomalaisia bluegrass-banjisteja ovat Jussi Syren and The Groundbreakers -yhtyeen Tauri Oksala, joka on soittanut Itse valtiaat -ohjelman tunnusmusiikin, sekä Janne Viksten. J. Karjalainen on Lännen Jukka -kiertueensa myötä soittanut banjoa clawhammer-tyylillä.
Myös vuonna 2007 julkaistulla suomalaisella Guitar Heroes -albumilla on kappale, joka yhdistelee bluegrassia ja metallia. Kappaleen on säveltänyt Euge Valovirta, hän soittaa banjoa kyseisellä raidalla.
Banjon kaltaisia soittimia

Banjosta on kehittynyt lukuisia variantteja, joihin kuuluvat:
Banjitar, banjon ja kitaran sekoitus.
Banjomandoliini, banjon ja mandoliinin sekoitus.
Banjolele, banjon ja ukulelen sekoitus
Lisäksi banjo on sukua turkkilaiselle cümbüş-soittimelle.
Wikimedia Commonsissa on kuvia tai muita tiedostoja aiheesta .
Todd Taylorin nopeaa banjonsoittoa.
Eda glasbruk

| Eda glasbruk |
| --- | --- |

 Eda glasbruk
 Koordinaatit: 59°54′59″N, 12°16′12″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Eda
Väkiluku (2021):  226
Infobox OKVirheellinen NIMI-arvo: 
Eda glasbruk on taajama Edan kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 226 asukasta vuonna 2021. Nimensä mukaisesti siellä on aiemmin toiminut lasitehdas.
Aiheesta muualla

Kuvia tai muita tiedostoja aiheesta Eda glasbruk Wikimedia Commonsissa
Toftbyn

| Toftbyn |
| --- | --- |
 Toftbyn
 Koordinaatit: 60°42′40″N, 15°46′31″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Falun
Väkiluku (2021):  285
Toftbyn on taajama Falunin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 285 asukasta vuonna 2021.
Aiheesta muualla

Kuvia tai muita tiedostoja aiheesta Toftbyn Wikimedia Commonsissa
Sha Na Na

Sha Na Na vuonna 1972.
Sha Na Na oli yhdysvaltalainen, New Yorkissa perustettu yhtye, joka oli toiminnassa vuosina 1969–2022. Yhtye esitti 1950-luvun tyylistä rock and rollia ja doo-wopia, ja myös pukeutui vuosikymmenen tyylin mukaisesti.
Sha Na Na esiintyi Woodstockissa vuonna 1969. Yhtye oli suosituimmillaan 1970-luvun lopulla, ja sillä oli oma televisiosarja vuosina 1977–1981. Sha Na Na nähtiin myös vuoden 1978 elokuvassa Grease, jonka soundtrackilla on kuusi yhtyeen kappaletta. Lisäksi John Travoltan elokuvassa esittämä ”Sandy” oli osittain Sha Na Nan pianistin Screamin’ Scott Simonin kirjoittama.
31. heinäkuuta

31. heinäkuuta on gregoriaanisen kalenterin mukaan vuoden 212. päivä (213. päivä karkausvuonna). Vuodesta on jäljellä 153 päivää.
Väestörekisterikeskuksen tekemän selvityksen mukaan 31. heinäkuuta on yleisin syntymäpäivä 2000-luvulla syntyneillä suomalaisilla.
Nimipäivät

suomalainen kalenteri: Helena, Elena
suomenruotsalainen kalenteri: Helena
ortodoksinen kalenteri: Kim, Kimmo
pohjoissaamenkielinen kalenteri: Heleainná, Helená
vanhemmissa kalentereissa: Elin, German, Germundus, Heli, Helma, Hermann, Hermannus
Tapahtumia

1423 – Satavuotinen sota: Ranskan armeija hävisi Cravantin taistelun Yonnejoen rannalla.
1498 – Kristoffer Kolumbus löysi ensimmäisenä eurooppalaisena Trinidadin saaren kolmannella löytöretkellään läntiselle pallonpuoliskolle.
1602 – Sotamarsalkka Charles de Gontaut teloitettiin Bastiljissa syytettynä maanpetoksesta.
1667 – Bredan rauhansopimus päätti toisen Englannin–Alankomaiden sodan.
1703 – Daniel Defoe joutui kaakinpuuhun julkaistuaan poliittista satiiria edustaneen häväistyskirjoituksen, mutta häntä heiteltiin kukkasilla.
1790 – Yhdysvalloissa myönnettiin maan ensimmäinen patentti keksijä Samuel Hopkinsille.
1793 – Oulun linna tuhoutui ruutikellarin räjähdyksessä.
1856 – Uuden-Seelannin Christchurch sai kaupunkioikeudet.
1914 − Suomi julistettiin sotatilaan ensimmäisen maailmansodan puhjettua.
1917 – Ensimmäinen maailmansota: Ypresin kolmas taistelu eli Passchendaelen taistelu alkoi Flanderissa.
1919 – Saksan kansalliskokous hyväksyi Weimarin perustuslain (se astui voimaan 14. elokuuta).
1941 – Holokausti: Adolf Hitlerin ohjeiden mukaisesti  Hermann Göring määräsi Reinhard Heydrichin ”valmistamaan minulle mahdollisimman pian yleissuunnitelman juutalaiskysymyksen haluttuun lopulliseen ratkaisuun tarvittavista hallinnollisista ja rahoitustoimenpiteistä”.
1945 – Pierre Laval, karkumatkalla ollut Vichyn Ranskan johtaja, antautui liittoutuneiden joukoille Itävallassa.
1948 – Idlewild Fieldissä New Yorkissa vihittiin New Yorkin kansainvälinen lentokenttä (se nimettiin myöhemmin John F. Kennedyn kansainväliseksi lentoasemaksi).
1964 – Avaruustutkimus: Ranger-ohjelma. Ranger 7 lähetti ensimmäiset lähikuvat Kuusta (kuvat olivat tuhat kertaa tarkempia kuin minkään maanpäällisen teleskoopin kautta otetut).
1971 – Avaruustutkimus: Apollo-ohjelma. Apollo 15:n astronautit olivat ensimmäisiä kuuauton (”Lunar Rover”) kuljettajia.
1973 – Ilmailu: Delta Airlinesin suihkulentokone syöksyi maahan sumussa Loganin lentokentällä Bostonissa; 89 ihmistä sai surmansa.
1975 – Yhdysvaltain kuljetustyöntekijöiden ammattiliiton puheenjohtaja Jimmy Hoffa ilmoitettiin kadonneeksi Detroitissa Michiganissa.
1976 – Avaruustutkimus: Nasa julkaisi Viking 1:n ottaman kuuluisan valokuvan kasvot Marsissa (”Face on Mars”).
1992 – Ilmailu: Thai Airways Internationalin Airbus A300-310 törmäsi vuoreen Kathmandun eteläpuolella Nepalissa; 113 ihmistä sai surmansa.
1994 – Serhi Bubka teki seiväshypyssä maailmanennätyksen 614 cm Italian Sestrieressä.
2004 – Formula 1 -kuljettaja Kimi Räikkönen avioitui malli Jenni Dahlmanin kanssa Hämeenlinnassa sijaitsevassa Vanajanlinnassa.
2006 – Kuuban diktaattori Fidel Castro luovutti presidentinvirkansa väliaikaisesti veljelleen Raúl Castrolle äkillisen suolistoleikkauksen takia.
2012 – Bruce Springsteen esitti uransa pisimmän konsertin (virallisesti 4 tuntia ja 6 minuuttia) Suomessa Olympiastadionilla Wrecking Ball -kiertueella.
Juhlapäiviä

Havaiji: La Hae Hawai‘i, Havaijin lipun päivä.
Kongon tasavalta: Vallankumouksen vahvistumisen juhla (”Upswing of the Revolution”).
Ignatius Loyolan juhla.
Aiheesta muualla

Kuvia tai muita tiedostoja aiheesta 31. heinäkuuta Wikimedia Commonsissa
Vuoden kuukaudet ja päivät
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Boråsin raatihuone

| Boråsin raatihuone> Borås rådhus |
| --- | --- |
 Raatihuone vuonna 2011.
Sijainti:  Borås, Ruotsi
Rakennustyyppi:  raatihuone
Valmistumisvuosi:  1910
Suunnittelija:  Ivar Tengbom ja Ernst Torulf
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Boråsin raatihuone (ruots. Borås rådhus) on Ruotsin Boråsissa Stora torgetin laidalla sijaitseva vuonna 1910 vamistunut entinen kaupungintalo. Sen suunnittelivat arkkitehdit Ivar Tengbom ja Ernst Torulf. Rakennuksessa toimi aluksi kaupungin koko hallinto, raastuvanoikeus ja poliisi. Vuonna 1957 valmistui uusi kaupungintalo, ja raatihuone jäi raastuvanoikeuden käyttöön. Nykyinen käräjäoikeus on muuttamassa uuteen oikeustaloon vuonna 2025.
Aiheesta muualla

Kuvia tai muita tiedostoja aiheesta Boråsin raatihuone Wikimedia Commonsissa
Jürgen Hubbert

| Jürgen Hubbert> Henkilötiedot |
| --- | --- |
Syntynyt: 24. heinäkuuta 1939 Hagen, Saksa
Kuollut: 12. tammikuuta 2021 (81 vuotta)
Kansalaisuus:  Saksa
Jürgen Hubbert (24. heinäkuuta 1939 Hagen – 12. tammikuuta 2021) oli saksalainen insinööri ja johtaja. Hän oli Daimlerin johtokunnan jäsen vuosina 1998–2005.
Lukion jälkeen Hubbert opiskeli Stuttgartin yliopistossa insinööriksi josta valmistui vuonna 1965.
Käännös suomeksi
Joonas Bragge

Joonas Bragge (s. 1981 Tampere) on suomalainen näyttelijä. Braggen tunnetuin ja ainoaksi jäänyt rooli on Ipen osa Jarmo Lampelan ohjaamassa, huumenuorista kertovassa elokuvassa Sairaan kaunis maailma (1997).
Bragge oli jo kiinnitetty elokuviin Häjyt (1999) ja Rukajärven tie (1999), mutta hän joutui luopumaan niistä jouduttuaan vakavaan liikenneonnettomuuteen keväällä 1998. Arttu Kapulainen, joka oli Braggen vastanäyttelijä Sairaan kauniissa maailmassa paikkasi nämä roolit. Sairaan kauniin maailman lisäksi Braggella oli pieni rooli Taru Mäkelän elokuvassa Pikkusisar (1999). Hänen roolinsa kuitenkin leikattiin pois lopullisesta elokuvaversiosta. Bragge näytteli pienen roolin myös yhdessä Kotikadun jaksossa.
Bragge kirjoitti ylioppilaaksi vuonna 2001 ja 2006 hän aloitti filosofian opinnot Helsingin yliopistossa. Bragge on teatterinjohtaja Reino Braggen poika.
Aiheesta muualla

Joonas Bragge Internet Movie Databasessa. (englanniksi)
Vihkivesi

Vihkivettä saa hanasta dublinilaisen Pyhän Teresan kirkon luota.
Vihkivesi on eräissä kristillisissä kirkoissa esillä oleva siunattu vesi, jota voidaan käyttää esimerkiksi kasteessa tai ristinmerkkiä tehtäessä.
Vihkivesi eri kirkkokunnissa

Katolisen kirkon opetuksen mukaan vihkivesi on sakramentaali eli sakramenttia muistuttava pyhä merkki. Katolisten kirkkojen sisääntulojen lähellä säilytetään vihkivettä, jotta kirkkoon tulijat voisivat kastaa siihen sormensa ja sitten tehdä ristinmerkin. Sitä myös vihmotaan seurakunnan päälle messun alussa asperges-riitissä. Katolinen vihkiveden siunaaminen on eräänlainen eksorkismi.
Vihkivettä siunataan ja vihmotaan myös anglikaanisessa kirkossa. Muissa protestanttisissa kirkoissa veden siunaaminen ei ole tavallista, eikä kasteveteenkään liitetä yleensä mystiikkaa. Ruotsin kirkossa on viime vuosina useissa kirkoissa kirkon kastemaljassa kaste- tai vihkivettä muistuttamassa kävijää hänen kasteestaan. Joissakin kirkoissa on kirkon ulko-oven vierellä, kirkkosalissa erityinen kaste- tai vihkivesimalja. Tällaisissa maljoissa tai kastemaljassa olevaa jota kirkossa kävijät voivat käyttää ristinmerkkiä tehdessään joko kirkkoon tultuaan, sieltä lähtiessään.
Ortodoksisessa kirkossa ja katolisuuden itäisessä riituksessa pyhitettyä vettä käytetään usein eksorkismissa ja siunaamisessa. Myös esineitä voidaan siunata pyhitetyllä vedellä. Ortodoksisessa kirkossa on kaksi vedenpyhitysseremoniaa: pieni ja suuri vedenpyhitys.
Monissa kirkkokunnissa uskotaan, että tiettyjen pyhien lähteiden tai pyhiinvaelluskohteiden vesi on pyhää, mutta kyseessä ei kuitenkaan ole varsinainen vihkivesi, koska sitä ei ole siunattu.
Jo Apostolisten konstituutioiden kahdeksannessa kirjassa on rukous vihkiveden ja öljyn pyhittämistä varten.
Vihkivesi populaarikulttuurissa

Kansanperinteen mukaan vihkivedellä on taikavoimia; legendoissa sillä voidaan karkottaa vampyyreja tai ihmissusia. Myös populaarikulttuurissa annetaan usein ymmärtää, että vihkivedessä on yliluonnollisia voimia. Roolipeleissä se voi olla ase demoneita vastaan. Hellboy käyttää elokuvassa luoteja, joissa on vihkivettä. Buffy, vampyyrintappajassa on käytetty vihkivesikranaatteja.
Käännös suomeksi
Lyngenin kirkko

| Lyngenin kirkko Lyngen kirke |
| --- | --- |
 Kirkko vuonna 2014.
Sijainti:  Lyngen, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1782
Materiaali:  puu
Istumapaikkoja:  310
Lisää rakennusartikkeleitaArkkitehtuurin teemasivulla
Lyngenin kirkko (norj. Lyngen kirke) on Lyngenin kunnassa Norjassa sijaitseva puinen ristikirkko vuodelta 1782.
Kuvia

Kirkkosali
Alttari
Saarnastuoli
Aiheesta muualla

Kuvia tai muita tiedostoja aiheesta Lyngenin kirkko Wikimedia Commonsissa
Marco Misciagna

Marco Misciagna (2011)
Marco Misciagna (s. 5. helmikuuta 1984 Bari) on italialainen viulisti ja alttoviulisti.
Marco Misciagna oli Malagan jousiorkesterin solisti useiden vuosien ajan ja esiintyi vieraana suurissa konserttisaleissa ja kansainvälisissä orkestereissa, mukaan lukien Berliner Philharmonie, Wienin Musikverein, Lehman Center ja Carnegie Hall of New York.
Hän on kunniaprofessori S.Rahmaninovin valtionkonservatoriossa Tambovissa sekä Kaukoidän valtionakatemiassa Vladivostokin (Venäjä), Institut Supérieur de Musique de Soussessa (University of Soussen, Tunisia) ja Esteban Salasissa. Santiago de Cuban konservatorio, Pettman National Junior Academy of Music (Auckland, Uusi-Seelanti) ja kunniaprofessori Komitas State Conservatory of Jerevanissa (Armenia).
Vuonna 2018 hän sai kultamitalin Ukrainan varapääministeriltä Kiovan oopperatalon 150-vuotisjuhlan kunniaksi.
Lisäksi hän voitti 2 kultamitalia Global Music Awardsissa Kaliforniassa.
Aiheesta muualla

Marco Misciagna fan site
Dublin

| Dublin Baile Átha Cliath |
| --- | --- |

 vaakuna
 Dublin
 Koordinaatit: 53°20′N, 6°15′W 
Valtio:   Irlanti
Provinssi:  Leinster
Kreivikunta:  Dublinin kreivikunta
Hallinto:  
 – Kaupunginjohtaja:  Paul McAuliffe (Fianna Fáil)
Pinta-ala:  
 – Kokonaispinta-ala:  114,99 km²
Väkiluku (2016):  553 165
 – Metropolialue:  1 110 627
 
 www.dublincity.ie 
Infobox OKVirheellinen NIMI-arvo: 
Dublin (iiriksi Baile Átha Cliath [ˌbʲlʲɑː ˈclʲiə], ’aidatun kahlaamon kaupunki’) on Irlannin pääkaupunki. Siellä on noin puoli miljoonaa asukasta, mutta Suur-Dublinin alueella asukkaita on runsaat miljoona, mikä on melkein neljäsosa koko maan asukasluvusta. Kaupungin halki virtaa Liffeyjoki. Kaupunki sijaitsee Dublinin kreivikunnassa, Leinsterin provinssissa.
Kaupungin iirinkielinen nimi on Baile Átha Cliath, mutta myös nimen Dublin alkuperä on iirin kielessä: Dubh-Linn tarkoittaa mustaa allasta tai mustaa lampea viitaten Liffeyn ja Poddlejoen yhtymäkohtaan. Alkujaan nimi Dubh-Linn tai Duibhlinn (muinaisskandinaavin Dyflinni) viittasikin viikinkien satamakaupunkiin, Baile Átha Cliath oli sisämaan puoleinen kelttiasutus. Aikaa myöten asutuskeskukset sulautuivat yhteen.
Maantiede, kaupunkikuva ja ilmasto

Dublin on levittäytynyt Dublininlahden ympärille ja sitä rajoittaa pohjoisessa Howthin kukkulat ja etelässä Dalkeyn niemi. Dublinin keskusta on pieni ja kompakti, ja sitä ovat rajoittaneet perinteisesti pohjoisessa Royal Canal ja etelässä Grand Canal. Liffeyjoki jakaa keskusta-alueen kahtia.
Dublinin keskusta on arkkitehtuuriltaan yhtenäinen. Merkittäviä rakennuksia ovat muun muassa Pääpostitoimisto (General Post Office), Dublinin linna (Dublin Castle) ja Trinity College kampusalueineen. Uskonnollisista rakennuksista Pyhän Patrikin katedraali ja Christ Church Cathedral ovat tärkeimmät. Liffeyjoen ylittää useita siltoja, joista Half Penny Bridge on kävelysilta. Dublin on myös kanavien kaupunki (Grand Canal). Temple Bar on kaupunginosa täynnä pubeja ja yökerhoja. Guinnessin panimon yhteydessä on museo ja oluenpanonäyttely Guinness Storehouse. Myös Jamesonin viskitehtaalla järjestetään yleisövierailuja.
Dublinissa on leuto merellinen ilmasto. Keskimääräinen lämpötila on matalimmillaan tammi-helmikuussa ja korkeimmillaan heinä-elokuussa. Keskimääräinen vuotuinen sademäärä on 760–1 000 millimetriä, ja lunta tulee alle kymmenenä päivänä vuodessa.
Historia

Dublinin virallisena perustamisvuotena pidetään vuotta 988, vaikka alueella on ollut asutusta jo pitkään sitä ennen. Keltit asuivat siellä todennäköisesti jo vuoden 500 eaa. tienoilla. Tanskalaiset viikingit valtasivat Dublinin 800-luvulla, mutta irlantilaiset taistelivat kaupungin hallinnasta useita kertoja seuraavien vuosisatojen aikana. Henrik II:n johtamat anglo-normannit karkottivat tanskalaiset vuonna 1171. Dublin ja sen ympäristö, ”The Pale”, olivat pitkään Irlannin ainoa englanninkielinen alue.
Dublin oli pitkään pieni muurin ympäröivä kaupunki, mutta se alkoi kasvaa 1600-luvun lopulla. Englannin toisen sisällissodan jälkeen vuonna 1649 Oliver Cromwell valtasi kaupungin, jossa oli silloin vain 9 000 asukasta. Kaupunki alkoi kasvaa, kun sinne alkoi virrata protestanttipakolaisia ympäri Eurooppaa. Seuraavan vuosisadan aikana se kasvoi voimakkaasti, ja siitä tuli Brittiläisen imperiumin toiseksi merkittävin kaupunki Lontoon jälkeen.
Dublinin kukoistuskausi päättyi 1800-luvun alussa, kun Irlannista tehtiin virallisesti osa Yhdistynyttä kuningaskuntaa. Kaupunki ajautui pian tämän jälkeen taloudelliseen ahdinkoon ja yhteiskunnalliseen rauhattomuuteen. Irlannin suuren nälänhädän aikana 1845–1851 kaupunkiin muutti kymmeniätuhansia nälästä kärsiviä ihmisiä, jotka paisuttivat yhteiskunnan työläisluokkaa.
Yhteiskunnallisten epäkohtien takia Dublinissa käynnistyi vuonna 1916 niin kutsuttu pääsiäiskapina, jossa kansallismieliset irlantilaiset pyrkivät irrottautumaan Englannista. Erityisesti kaupungin keskusta kärsi huomattavasti kapinasta. Pian sen jälkeen syttyneessä vapaussodassa Dublin säilyi suurimpien taistelujen ulkopuolella, mutta seurannut sisällissota raunioitti kaupunkia enemmän.
Vuonna 1974 Pohjois-Irlannin levottomuuksiin liittyen Isolle-Britannialle uskollinen pohjoisirlantilainen puolisotilaallinen ryhmä UVF teki terrori-iskun, jossa Dublinissa ja pohjoisempana sijaitsevassa Monaghanin kaupungissa räjäytettiin samana päivänä pommeja. Iskuissa kuoli 33 ihmistä, joista 27 Dublinissa.
Liikenne

Dublinissa on kaksi satamaa, jotka palvelevat liikennettä Britanniaan. Ranskasta tulevat lautat saapuvat Rosslaren satamaan. Dublinissa on myös Irlannin suurin lentoasema ja maan rautatieliikenteen keskus.
Dublin on surullisen kuuluisa erityisesti keskikaupungin vaarallisesta ja ruuhkaisesta liikenteestä[lähde? ]. Ruuhkia onkin viime aikoina yritetty hillitä joukkoliikenneratkaisuin, kuten DART-lähiliikennejunin ja Luas-pikaraitiovaunuin. Keskustassa suositellaan liikuttavaksi jalkaisin. Vuodesta 2009 alkaen on tarjolla ollut myös kaupunkipolkupyöriä.
Irlannin hallitus on käynnistänyt kansallisen liikennesuunnitelman, jonka arvellaan maksavan hallitukselle 34,4 miljardia euroa vuosina 2006–2015. Suurin osa tästä tulee menemään Dublinin satamatunneliin, seitsemään Luas-projektiin, kahteen metrolinjaan, DART-laajennukseen ja St Stephen's Green -alueella palvelut integroivaan maanalaiseen asemaan.
Väestö

Vuonna 2011 itse Dublinissa oli noin 528 000 asukasta ja sen suurkaupunkialueella yli 1 110 000 asukasta.
1900-luvun loppupuolella Dublinin väestö kasvoi noin prosentin verran vuodessa. Aikaisemmin muuttoliikenne suuntautui maalta kaupunkiin. 1900-luvun viimeisen neljänneksen aikana muuttoliike kääntyi kohti lähiöitä ja ympäryskuntia.